Държавен вестник, бр. 31, 2017 г., стр. 5

БРОЙ  31	
Д Ъ Р Ж А В Е Н  В Е С Т Н И К 	
СТР.  5  
III. ВЪПРОСИ, СВЪРЗАНИ С ПРАВАТА 
НА ЖЕНИТЕ И РАВЕНСТВОТО МЕЖДУ 
ПОЛОВЕТЕ
Член 23
Обмен на експерти
Двете страни договарят сътрудничество по 
въпросите на жените и равенството между 
половете. Те насърчават съвместната работа 
с НПО, както и с културните, образовател-
ните и изследователските институции, които 
разработват проекти и инициативи, свързани 
с правата и интересите на жените, и се за-
нимават с въпросите на равенството между 
половете.
IV. КУЛТУРА
Двете страни потвърждават намерението 
си, особено в контекста на Българското и 
Австрийското председателство на Съвета на 
ЕС 2018 г., както и на избрания град Пловдив 
за европейска столица на културата 2019 г., 
да засилят сътрудничеството си в областите: 
изобразително изкуство, архитектура, дизайн, 
мода, фотография, нови медии, творчески 
индустрии, литература, библиотечно дело, 
музика, театър, опазване на културното на-
следство, както и в сферата на музеите.
Член 24
Българско и Австрийско председателство на 
Съвета на ЕС 2018 г.
Двете страни ще засилят сътрудничеството 
си в рамките на предстоящите ротационни 
председателства на Съвета на Европейския 
съюз на България и Австрия през първото, 
респ. второто полугодие на 2018 г. Особено 
внимание ще бъде отделено на сътрудничест-
вото в рамките на Европейската година на 
културно наследство 2018.
Член 25
Европейска столица на културата Пловдив 
2019
Двете страни насърчават културните ин-
ституции за осъществяването на съвместни 
проекти в рамките на Европейска столица на 
културата Пловдив 2019.
Австрийската страна информира, че през 
периода 2016 – 2019 г. в сътрудничество с 
Фондация „Отворени изкуства“, Община 
Пловдив, и Фондация „Пловдив 2019“ ще бъде 
реализиран Австрийският културен павилион 
в Пловдив, в който ще бъдат представяни 
творби на съвременни австрийски артисти.
Член 26
Изобразително изкуство, архитектура, дизайн, 
мода, фотография, нови медии
През текущия работен период австрийската 
страна кани трима куратори от областите 
изобразително изкуство, архитектура, дизайн, 
мода, фотография и нови медии на няколко-
дневно гостуване във Виена.
Член 27
Изпълнителна агенция „Национален филмов 
център“
Българската страна предлага да бъдат 
организирани седмици на съвременното бъл-
гарско филмово изкуство в Австрия, както и 
седмици на съвременното австрийско фил-
мово изкуство в България и ретроспекции 
на известни филмови дейци от двете страни. 
Изпълнителната агенция „Национален фил-
мов център“ също ще участва в програмата 
на Европейска столица на културата Пловдив 
2019 с националния фестивал за документални 
и анимационни филми „Златен ритон“, който 
ще се състои в Пловдив през декември. Из-
пълнителната агенция „Национален филмов 
център“ изразява готовност да вземе участие 
в програмата на Българския културен инсти-
тут „Дом Витгенщайн“ към Посолството на 
Република България във Виена.
Член 28
Музика
Двете страни приветстват сътрудничест-
вото на Съюза на австрийските композитори 
със Съюза на българските композитори и 
съвместните проекти в областта на джаза.
Член 29
Програми за творчески престой на дейци на 
културата (Artists-in-Residence)
Австрийската страна насърчава български 
художници да кандидатстват за участие в про-
грамата Artists-in-Residence. Актуалната обява 
за всяка следваща година ще бъде публикувана 
още от началото на лятото на адрес:
http://www.kunstkultur.bka.gv.at/site/8088/
default.aspx.
Член 30
Литература
Австрийската страна съобщава на българ-
ската страна, че за текущия период на работа 
е планирано да бъдат преведени/издадени на 
български език следните книги/произведения 
от австрийски автори:
1. Издателство „Атлантис – Франц Кафка“, 
нов превод на романа „Процесът“; превод 
на романите „Замъкът“ и „Изгубеният 
човек“.
2. Издателство „Черно фламинго“ – прево-
ди на произведения на Димитре Динев, 
Карл-Маркус Гаус, антологии на млади 
австрийски драматурзи (Рихард Шуберт, 
Роналд Рудол), както и други публикации 
на произведенията на Йозеф Рот, Петер 
Турини и Петер Хандке. Предвидено 
е и издаването на творби на Елфриде 
Йелинек.